વડા પ્રધાન નરેન્દ્ર મોદી દ્વારા દરેક સેક્ટરમાં કેશલેસ સિસ્ટમ અપનાવવાનું સૂચન કરાયું છે ત્યારે શહેર પોલીસ દ્વારા ઈ-મેમોને કેશલેસ કરવામાં આવનાર છે. આગામી દિવસોમાં આ માટે પોલીસ દ્વારા એક એપ્લિકેશન બહાર પાડવામાં આવશે. જીઆઈપીએલ અને સ્ટેટ બેન્ક ઓફ ઇન્ડિયા સહિત ૩૨ બેન્ક સાથે જોડાણ કરી અને ઈ-પેમેન્ટ શરૂ કરવામાં આવશે. લોકો આ એપ દ્વારા ઓનલાઈન પોતાના ઈ-મેમોનું પેમેન્ટ કરી શકશે. આગામી ત્રણ મહિનામાં આ એપ્લિકેશન પોલીસ દ્વારા બહાર પાડવામાં આવશે. રોજના પ,૦૦૦થી વધુ ઈ-મેમો શહેર ટ્રાફિક પોલીસ દ્વારા ઈશ્યૂ કરવામાં આવે છે. ઈ-મેમોનો દંડ લેવા માટે દરેક પોલીસ સ્ટેશનમાં એક પોલીસકર્મીને રોકાવું પડે છે.